የኮሮና ቫይረስ ስርጨት ዛሬ በወፍ በረር ሲቃኝ፡፡
ባሕር ዳር፡ መጋቢት 15/2012 ዓ.ም (አብመድ) የሰው ወግ ሁሉ ኮሮናቫ ይረስ ሆኗል፤ በርግጥ አሁን ላይ አሳሳቢው ጉዳይ ይህ ቫይረስ ነው፡፡ ሰው ግን ከወግ ያለፈ ‘‘ጠንቀቅ እንበል፤ ማኅበራዊ ርቀትን እንጠብቅ’’ የሚለውን ጉዳይ እንደ ዋና መከላከያ መንገድ ሲጠቀምበት እያየን አይደለም፡፡ ሰው የዕለት ሥራውን ለመከወን ተፍ ተፍ ሲል ብመለከትም አስቀድሞ የሚደርገው ጥንቃቄ እዚህ ግባ የሚባል አይደለም፤ ሰውም ሲንቀሳቀስ ከራሱ አልፎ ልጆቹን እና ባለቤቱን እንዲሁም ጉረቤቱን አስቦ መጠንቀቅ ላይ ክፍተቶች እያስተዋልን ነው፡፡የተማረውም ቢሆን ነገሮችን እያየ ከማለፍ የዘለለ እባካችሁ ተጠንቀቁ ብሎ አስተምሮ ሲያልፍም አይስተዋልም፤ ከቻይና የተነሳው የኮሮና ቫይረስ በፍጥነት መዛቱን ቀጥሏል፡፡ ቫይረሱ እስየቫይረሱን ስርጭት በሀገራት ብንመለከት ቻይና በቫይረሱ በተያዙ ሰዎች ቀዳሚውን ስፍራ እንደያዘች ነው፤ 81 ሺህ 171 ዜጎቿ በኮሮና ቫይረስ ተይዘው ነበር፤ ዛሬ አዲስ 78 ሰዎች በቻይና በቫይረሱ መያዛቸው ተረጋግጧል፡፡ 3 ሺህ 277 ዜጎቿን በዚሁ ቫይረስ ያጣችው ቻይና ዛሬ 7 ሰዎችን በዚሁ ቫይረስ ማጧቷም ተዘግቧል፡፡ባለፉት ቀናት አስደንጋጭ የሚባል የቫይረሱ ስርጭት የታየባት ጣልያን 63 ሺህ 927 ሰዎች ቫይረስ እንዳለባቸው ተረጋግጧል፤ በዚህም 6 ሺህ 77 ዜጎቿን አጥታለች፡፡ ይሁን እንጅ ጣሊያን ከገባችበት ቀውስ ለመውጣት ዜጎቿ በወሰዱት ርምጃ እና ጥንቃቄ ዛሬ ምንም አዲስ የቫይረሱ ስርጭትም ሆነ ሞት ሳይመዘገብ መዋሉ ሪፖርት ተደርጓል፡፡ ጣልያን በወሰደችው ርምጃም 7 ሺህ 432 ሰዎች ማገገማቸው ነው የተገለጸው፡፡በዚሁ ቫይረስ እስከ ቅርብ ጊዜያት ድረስ አይደርስም ብለው የተዘናጉት ኃያላኖቹ አሜሪካውያን 46 ሺህ 168 ዜጎቻቸው በፍጥነት በተዛመተው ቫይረስ መጠቃታቸው ነው የተገለጸው፡፡ አብዝተው የተዘናጉት አሜሪካውያን 582 ሰዎችን አጥተዋል፤ አሁንም የተዘናጉት አሜሪካውያን 2 ሺህ 434 ሰዎች ዛሬ በቫይረሱ መያዛቸው ነው የተገለጸው፡፡ ዛሬ አሜሪካውን 29 ሰዎችን አጥተዋል፤ 295 ሰዎች ብቻ ማገገማቸው ነው የተገለጸው፡፡ስፔናውያን ሌሎቹ ለቫይረሱ ትኩረት ተነፍገው ከቆዩት ሀገራት መካከል ተጠቃሾች ናቸው፤በዚህም መዘናጋት 39 ሺህ 673 ዜጎቿ ቫይረሱ ተገኝቶባቸዋል፤ 2 ሺህ 696 ዜጎች ደግሞ ሕይወታቸውን ማጣታቸው ነው የተገለጸው፡፡ ዛሬ በወጣ መረጃ ደግሞ 4ሺህ 537 ዜጎች በቫይረሱ መጠቃታቸው ታውቋል፤ ስፔናውያን ዛሬ 383 ዜጎቻቸውን ማጣታቸው ታውቋል፤ ስፔናውያን ባደረጉት ጥረትም 3ሺህ 794 ዜጎች አገግመዋል፡፡